paragraph_text: Michael Jordan je jedini igrač koji je ovu nagradu osvajao rekordnih šest puta dok su igrači poput Magica Johnsona, Shaquillea O'Neala i Tima Duncana ovu nagradu osvajali su tri puta. Willis Reed, Kareem Abdul-Jabbar, Kobe Bryant, Larry Bird i Hakeem Olajuwon ovu nagradu osvajali su dva puta. Jordan i O'Neal su jedini igrači s tri uzastopne nagrade za najkorisnijeg igrača NBA finala dok su Olajuwon i Bryant ovu nagradu osvajali dvije sezone zaredom. Jerry West je jedini igrač u povijesti koji je dobio ovu nagradu unatoč tome što je njegova momčad izgubila u NBA finalu. Samo su četvorica igrača bili dobitnici ove nagrade koji su rođeni izvan Sjedinjenih država, a to su Tim Duncan s Američkih Djevičanskih otoka, Hakeem Olajuwon iz Nigerije, Tony Parker iz Francuske i Dirk Nowitzki iz Njemačke. Duncan ima i američko državljanstvo, ali smatra se stranim igračem jer nije rođen ni u jednoj državi SAD-a. 14. veljače 2009. povjerenik NBA lige, David Stern, preimenovao je ovu nagradu u čast jedanaestorostrukog osvajača NBA naslova Billa Russella. Posljednji dobitnik ove nagrade je Dirk Nowitzki iz Dallas Mavericksa.